  Анжелика Тихонова корреспондент 2020-тӥ арын Удмуртиын 140 пала мерлыко юртъёсты тупатъяны малпало. Нырысь-валысь чакланъёсъя солы 1 миллиард 500 миллион манет висъялозы. Со сярысь Удмуртилэн тӧроез Александр Бречалов мерлыко вотэсъёсын ортчытэм меӵак эфирез дыръя вераз. «Большой ремонт» ӵектос улсын туэ мерлыко удысысь эшшо 138 юртъёсты тупатъяны чакласьком, со пӧлын: 25 нылпи садъёс, 70 школаос, 6 эмъюртъёс но Ижкарысь тазалыкез утён удысысь 18 юртъёс но мукетъёсыз Александр Бречалов, Удмуртилэн тӧроезТӧролэн кылъёсызъя, али ужъёсты быдэстӥсьёсты быръён мынэ. Юртъёсты рос-прос тупатъян ужъёсты гужем, каникулъёс но отпускъёс вакытэ, кутскозы. Озьы ик Александр Бречалов Росси азьмуртэн кичӧлтэм «Жильё и городская среда» йӧскалык ӵектос улсын кар котырез умоятон ужъёс сярысь ивортӥз. Таяз арын 266 интыос умоятэмын луозы, со пӧлын 154 азбаръёс но 112 мер интывылъёс. Солы 430 миллион манетлэсь трос коньдон висъямын. Ӵектосъя ужъёс чакламъя инвожое кутскозы но куарусёнэ йылпумъяськозы Александр Бречалов, Удмуртилэн тӧроезЭлькун тӧро, коронавирус инфекци вӧлмонэн кылдэм югдур шоры учкытэк, вань пуктэм ужпумъёс быдэстэмын луыны кулэ шуыса пусйиз. Тегъёс: Ижкар Удмуртия школаос тупатъянужъёс дӥськут эмъяськонниос лэсьтськон АлександрБречалов 100ар  